CELEX: 32012R0103
Language: da
Date: 2012-02-07 00:00:00
Title: Kommissionens gennemførelsesforordning (EU) nr. 103/2012 af 7. februar 2012 om tarifering af varer i den kombinerede nomenklatur

9.2.2012   
            
            
               DA
            
            
               Den Europæiske Unions Tidende
            
            
               L 36/17
            
         KOMMISSIONENS GENNEMFØRELSESFORORDNING (EU) Nr. 103/2012
   af 7. februar 2012
   om tarifering af varer i den kombinerede nomenklatur
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, men som ikke er i overensstemmelse med denne forordning, fortsat kan påberåbes af modtageren i henhold til artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks i et tidsrum på tre måneder (2).
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. februar 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En modulopbygget skærm (såkaldt "LED-væg") bestående af flere moduler, hvert af størrelse ca. 38 × 38 × 9 cm.
                  De enkelte moduler har røde, grønne og blå lysemitterende dioder, en opløsning på 16 × 16 pixel, en pixelafstand på 24 mm, en lysstyrke på 2 000 cd/m2 og en opdateringsfrekvens på mere end 300 Hz. De indeholder endvidere drevelektronik.
                  Skærmen foreligger med et behandlingsanlæg, der omfatter:
                  
                              —
                           
                           
                              en videoprocessor, som kan modtage forskellige signaler (fx CVBS, Y/C, YUV/RGB (HD-)SDI eller DVI), og som gør det muligt at tilpasse et billedes/en videos størrelse til skærmens størrelse, og
                           
                        
                              —
                           
                           
                              en signalprocessor, der muliggør pixelmapping af indgangssignalet til skærmen.
                           
                        Det behandlede signal sendes fra signalprocessoren til en datafordeler ved hjælp af optiske fiberkabler. Datafordeleren sender derefter dataene til skærmens forskellige moduler.
                  Skærmen er ikke egnet til betragtning på tæt hold. Den anvendes til sports-/underholdningsarrangementer, butiksskiltning mv.
               
               
                  8528 59 80
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 4 til afsnit XVI og teksten til KN-kode 8528, 8528 59 og 8528 59 80.
                  Den modulopbyggede skærm og videobehandlingsanlægget anses som en funktionel enhed i henhold til bestemmelse 4 til afsnit XVI, da de udgør særskilte komponenter, der er indbyrdes forbundne med elektriske ledninger eller på anden måde, som er bestemt til sammen at udføre en klart defineret funktion.
                  Enheden kan vise videobilleder fra forskellige kilder, hvilket er en selvstændig funktion henhørende under pos. 8528.
                  Da enheden kan vise forskellige typer af video, kan den ikke betragtes som et elektrisk, visuelt signalapparat. Tarifering under pos. 8531 som signaltavle er derfor udelukket (se også Forklarende Bemærkninger til HS, pos. 8531, punkt D).
                  Varen skal derfor tariferes under KN-kode 8528 59 80 som andre farvemonitorer.